
	Iebildums / Priekšlikums
	Autors

	1.
	Rīkojuma projekts
 Par investīcijas 2.1.3.1.i. projekta "Zemkopības nozares ģeotelpisko risinājumu pilnveide gudrai zemes apsaimniekošanai, politikas prognozēšanai un plānošanai pārejai uz zaļo ekonomiku" pases apstiprināšanu
	Iebildums
Vēršam uzmanību, ka saskaņā ar Ministru kabineta 2022. gada 14. jūlija noteikumu Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" 13.9.3. un 27. punktu finansējuma saņēmējam ir pienākums izvērtēt un nodrošināt to, ka pasākuma ietvaros netiek sniegts komercdarbības atbalsts, kā arī, saskaņā ar Ministru kabineta 2021. gada 7. septembra noteikumu Nr. 621 "Eiropas Savienības Atveseļošanas un noturības mehānisma plāna īstenošanas un uzraudzības kārtība" 10.3. punktu, finansējuma saņēmējs nodrošina Atveseļošanas fonda plāna īstenošanas ietvaros piešķirtā finansējuma izlietošanu atbilstoši nosacījumiem un termiņiem, tai skaitā nodrošina komercdarbības atbalsta nosacījumu ievērošanu (ja attiecināms).

Informējam, ka izskatot iesniegtos dokumentus pirmšķietami ir secināms, ka atbalsts Zemkopības ministrijai un projekta partneriem projekta ietvaros tiks sniegts to funkciju veikšanai, un attiecīgi atbalsts nav plānots saimnieciskai darbībai un tālāk nav arī jāvērtē Komercdarbības atbalsta kontroles likuma 5.pantā minētās pazīmes.
Ņemot vērā augstāk minētos nosacījumus, kas ietverti attiecīgajos normatīvajos aktos, lūdzam papildināt investīcijas projekta pasi pie “Cita būtiska informācija” ar informāciju, kas ļauj secināt, kādēļ projekta ietvaros komercdarbības atbalsts netiek sniegts. Vienlaikus ar šo informāciju lūdzam papildināt arī Ministru kabineta rīkojuma projekta anotāciju.
 
Piedāvātā redakcija
-
	Ilze Kreicberga (FM)

	2.
	Rīkojuma projekts
1. Apstiprināt Eiropas Savienības Atveseļošanas un noturības mehānisma investīcijas 2.1.3.1.i. projekta "Zemkopības nozares ģeotelpisko risinājumu pilnveide gudrai zemes apsaimniekošanai, politikas prognozēšanai un plānošanai pārejai uz zaļo ekonomiku" (turpmāk – projekts) pasi (pielikumā) un projekta izmaksas 2 352 000 euro apmērā bez pievienotās vērtības nodokļa, kā arī projekta neattiecināmās izmaksas 444 528 euro apmērā pievienotās vērtības nodokļa segšanai no valsts budžeta.
	Iebildums
Informējam, ka ar PVN saistītās izmaksas nevar tikt segtas Atveseļošanas un noturības plāna ietvaros, tai pat laikā tās nav uzskatāmas par neattiecināmām konkrētajā projektā. Tādējādi, lūdzam izteikt rīkojuma projekta 1. punktu šādi:
"1. Apstiprināt Eiropas Savienības Atveseļošanas un noturības mehānisma investīcijas 2.1.3.1.i. projekta "Zemkopības nozares ģeotelpisko risinājumu pilnveide gudrai zemes apsaimniekošanai, politikas prognozēšanai un plānošanai pārejai uz zaļo ekonomiku" (turpmāk – projekts) pasi (pielikumā) un projekta izmaksas 2 352 000 euro apmērā bez pievienotās vērtības nodokļa, kā arī projekta izmaksas 444 528 euro apmērā pievienotās vērtības nodokļa segšanai no valsts budžeta."

Piedāvātā redakcija
-
	Jevgēnijs Burovs (FM)

	3.
	Rīkojuma projekts
 Investīcijas 2.1.3.1.i. projekta  "Zemkopības nozares ģeotelpisko risinājumu pilnveide gudrai zemes apsaimniekošanai, politikas prognozēšanai un plānošanai pārejai uz zaļo ekonomiku" pase
	Iebildums
Attiecībā uz Projekta pases 4.punktā norādītajām Informācijas sistēmu projektēšanas un izstrādes izmaksām, vēršam uzmanību, ka situācijā, ja izmaksu apmērs kopsummā būs lielāks kā 2 352 000 euro, tad tādā gadījumā mainīsies PVN izmaksas un attiecīgi būs jāveic grozījumi Ministru kabineta rīkojumā, kā arī būs jāsniedz informācija, kas būs papildu izmaksu segšanas resursu avots. Ņemot vērā minēto, lūdzam pārskatīt un precizēt projekta pases 4.punktā sniegto informāciju un tai pievienotās atsauces.
Piedāvātā redakcija
-
	Vairis Šantars (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Lūdzam anotācijas 3.sadaļas punktā “Cita informācija” svītrot, ka pēc projekta pabeigšanas nepieciešamo finansējumu Zemkopības ministrija normatīvajos aktos noteiktajā kārtībā pieprasīs no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", ņemot vērā, ka finansējumu uzturēšanas izmaksām no šīs progammas nepieprasa, tā vietā lūdzam norādīt, ka uzturēšanas izmaksas pabeigta projekta rezultātu uzturēšanai tiks pieprasītas normatīvajos aktos noteiktajā kārtībā.
Piedāvātā redakcija
-
	Vairis Šantars (FM)

	5.
	Rīkojuma projekts
 Par investīcijas 2.1.3.1.i. projekta "Zemkopības nozares ģeotelpisko risinājumu pilnveide gudrai zemes apsaimniekošanai, politikas prognozēšanai un plānošanai pārejai uz zaļo ekonomiku" pases apstiprināšanu
	Priekšlikums
Lūdzam no ZM apliecinājuma par projekta lietderību izņemt tekstu iekavās "(finansējuma saņēmējs)". 
Piedāvātā redakcija
-
	Jevgēnijs Burovs (FM)

	6.
	Rīkojuma projekts
 Investīcijas 2.1.3.1.i. projekta  "Zemkopības nozares ģeotelpisko risinājumu pilnveide gudrai zemes apsaimniekošanai, politikas prognozēšanai un plānošanai pārejai uz zaļo ekonomiku" pase
	Priekšlikums
Lūdzam norādīt projekta pases 3.2. apakšpunkta 4. punktā minētās EK regulas nosaukumu, pieņemšanas datumu, izdevējiestādi un numuru.
Piedāvātā redakcija
-
	Sintija Gedvila (FM)

	7.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam papildināt anotāciju ar informāciju, ka projekta ieviešana veicinās Atveseļošanas un noturības plāna mērķrādītāju sasniegšanu. 
Piedāvātā redakcija
-
	Jevgēnijs Burovs (FM)

	8.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu 
	Priekšlikums
Lūdzam papildināt anotācijas 2. sadaļu ar informāciju par Zemkopības ministriju, kura īstenos projektu.
Piedāvātā redakcija
-
	Sintija Gedvila (FM)

	9.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Lūdzam aizpildīt anotācijas 3.sadaļas 6.1.apakšpunktu par Atveseļošanas fonda finansējuma sadalījumu pa gadiem.
Piedāvātā redakcija
-
	Vairis Šantars (FM)

	10.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums
Ņemot vērā anotācijas 3.sadaļas punktā “Cita informācija” norādīto, ka sākot ar 2027. gadu nepieciešami 211 680 euro gadā kā IS izstrādāto risinājumu uzturēšanas izmaksas, lūdzam sniegt norādītajam uzturēšanas izmaksu apmēram indikatīvo aprēķinu.
Piedāvātā redakcija
-
	Vairis Šantars (FM)



